নন্দীগ্রাম কলেজে প্রিন্সিপালের রুমেই হাতাহাতি ABVP-TMCP র

নন্দীগ্রাম: নন্দীগ্রামের সীতানন্দ কলেজে তুমুল উত্তেজনা। প্রেম ঘটিত বিষয়ে নিয়ে নন্দীগ্রাম কলেজে (Nandigram College) প্রিন্সিপালের রুমেই হাতাহাতি এভিবিপি ও টিএমসিপির (Clash Between ABVP-TMCP) মধ্যে। আর সেই ভিডিও ভাইরাল হল স্যোশাল মিডিয়ায়। জানা যাচ্ছে, কোন এক বহিরাগতকে নিয়ে প্রেম সংক্রান্ত বিষয়ে ঝামেলা ও মারধর করার অভিযোগ ওঠে গতকাল। সেই অভিযোগ নিয়ে নন্দীগ্রাম সীতানন্দ কলেজের অধ্যক্ষ এর কাছে গেলে সেই প্রিন্সিপাল রুমেই AVBP ও TMCP বচসা থেকে মারধর করার অভিযোগ একে অপরের বিরুদ্ধে। মুহূতে সেই ভিডিও ভাইরাল হয়েছে। দুই ছাত্র সংগঠনের দাবি একে অপরের বিরুদ্ধেই।

আরও পড়ুন: “মানুষ স্বইচ্ছায় গিয়েছেন…..মৃত্যুঞ্জয় মেলা”, মন্তব্য রাজ্যপালের

নন্দীগ্রামের সীতানন্দ কলেজের (Nandigram Sitannada College) অধ্যক্ষের অফিস ঘরেই এবিভিপি ও তৃণমূল ছাত্র পরিষদের সদস্যদের মধ্যে সংঘর্ষের অভিযোগ ওঠে। সেই ভিডিয়ো ভাইরাল হতেই (যদিও কলকাতা টিভি অনলাইন ভিডিয়োর সত্যতা যাচাই করেনি) শুরু হয় চাপানউতোর। অভিযোগ, ছাত্রদের এক পক্ষ অপর পক্ষের দিকে তেড়ে যায়, শুরু হয় মারামারি। কলেজ সূত্রে খবর, এক বহিরাগত ছাত্র কলেজে ঢুকে একজনকে মারধর করে। তা ঘিরেই দুই ছাত্র সংগঠনের মধ্যে প্রথমে বচসা বাধে। অধ্যক্ষের ঘরে নালিশ জানাতে যায় তারা। সেখানেই মারামারি করে বলে অভিযোগ। এই ঘটনায় তৃণমূল ছাত্র পরিষদ ও এবিভিপি, একে অপরের বিরুদ্ধে অভিযোগ তুলেছে।

দেখুন ভিডিও